**Dabas izziņas pasākuma "Izzinām Pavārkalnu!"**

**NOLIKUMS**

1. **Organizatori**
   1. Tukuma novada Dome, Dabas aizsardzības pārvaldes dabas izglītības speciāliste Aija Balandiņa.
2. **Mērķis**

2.1. Popularizēt dabai draudzīgu dzīvesveidu un dabas vērtību izzināšanu Tukuma iedzīvotāju vidū, kā arī veicināt ģimeņu saliedētību.

1. **Norises vieta un laiks.**
   1. Pasākuma norises vieta – Pavārkalns
   2. Pasākuma norises laiks – 2016. gada 15. maijs, plkst. 12.00 – 15.00.
2. **Dalībnieki**
   1. Dabas izziņas pasākumā piedalās Tukuma iedzīvotāji un citi interesenti, kuri apvienojušies komandās šādās 4 kategorijās:

4.1.1. kategorija "No paaudzes - paaudzei" (ģimenes ar bērniem),

4.1.2. kategorija "Saldais pārītis" (pāri),

4.1.3. kategorija "Draudzībā ir spēks" (draugu kompānijas),

4.1.4. kategorija "Arī viens ir cīnītājs" (individuālie dalībnieki).

* 1. Dalībnieku vecums un skaits vienā komandā nav ierobežots.

1. **Dabas izziņas aktivitātes.**
   1. Dabas izziņas aktivitātes tiek organizētas lokveida trases formā, kur secīgi izvietoti desmit (10) kontrolpunkti jeb stacijas.
   2. Izziņas trases maršruts aerofoto attēla veidā pieejams pasākuma reģistrācijas teltī un trases 7. stacijā.
   3. Dabas izziņas stacijas:

5.3.1. Koka garuma (augstuma) mērīšana ar vingrošanas elementiem "Uzzini, cik garš!"

5.3.2. Precīzās makšķerēšanas sacensības "Āķis lūpā"

5.3.3. Skaitītprasmes pārbaude Pavārkalna ZA nogāzē "Pieneņu matemātika"

5.3.4. Dižkoka apkārtmēra noteikšana "Kurš ir visresnākais?"

5.3.5. Kokgriešanas darbnīca "Bebra nedarbi"

5.3.6. Pētnieciskais kāpiens "Tuvāk lapsām"

5.3.7. Kalnā kāpšanas sacensības ar folkloras elementiem "Kalnā kāpu lūkoties"

5.3.8. Pārdomu gājiens "Lai ir jauki, kur ir jauki, mežā jauki vasarā"

5.3.9. Vērīguma pārbaude "Caurumiņu skaitīšana"

5.3.10. Tālredzības tests "Ieraugi Tukuma smukumu!"

1. **Dalībnieku reģistrācija**
   1. Komanda ir jāreģistrē kādam no komandas dalībniekiem pasākuma dienā pie reģistratora.
   2. Komanda tiek reģistrēta kādā no četrām dalībnieku kategorijām.
   3. Pēc izziņas trases pabeigšanas komanda piesakās pie reģistratora, kurš reģistrā izdara atzīmi par trases pabeigšanu un pārbauda aizpildīto darba lapu, kā arī informē par iespēju saņemt balvas.
2. **Dabas izziņas trases uzdevumi**
   1. Dabas izziņas trases uzdevumi aprakstīti darba lapā, kas tiek izsniegta katrai komandai reģistrācijas brīdī (pielikums Nr.1).
3. **Apbalvošana**

8.1. Apbalvošana norisinās secīgi visu pasākuma laiku, līdzko komanda sasniedz finišu..

10.2. Apbalvotas tiek visas komandas.

10.4. Par īpašas erudīcijas izrādīšanu komandai ir iespēja saņemt papildbalvas.

**9. Dalībnieku atbildība**

9.1. Katrs dalībnieks ir morāli un materiāli atbildīgs par nodarītajiem kaitējumiem pasākuma dalībniekiem un dabai pasākuma norises vietā;

9.2. Komanda vai tās dalībnieki var tikt diskvalificēti par:

* Pasākuma nolikuma neievērošanu;
* Trases kontrolpunktu dežurantu vai organizatoru norādījumu ignorēšanu;
* Vispārējo pieklājības un ētikas normu neievērošanu.